CELEX: 62013FN0050
Language: fi
Date: 2013-05-22 00:00:00
Title: Asia F-50/13: Kanne 22.5.2013 — ZZ v. komissio

20.7.2013   
            
            
               FI
            
            
               Euroopan unionin virallinen lehti
            
            
               C 207/63
            
         Kanne 22.5.2013 — ZZ v. komissio
   (Asia F-50/13)
   2013/C 207/112
   Oikeudenkäyntikieli: ranska
   
      Asianosaiset
   
   
      Kantaja: ZZ (edustajat: asianajajat B. Cambier ja A. Paternostre)
   
      Vastaaja: Euroopan komissio
   
      Oikeusriidan kohde ja kuvaus
   
   Sen komission päätöksen kumoaminen, jolla ratkaistaan kantajan henkilöstösääntöjen 90 artiklan 1 kohdan perusteella esittämä täydentävä korvausvaatimus, jossa tämä vaatii täysimääräistä korvausta ammattitaudistaan aiheutuneista aineellisista vahingoista ja henkisestä kärsimyksestä sekä lukuisista sääntöjenvastaisuuksista, joita on liittynyt hänen henkilöstösääntöjen 73 artiklan perusteella esittämänsä vaatimuksen tutkimiseen.
   
      Vaatimukset
   
   
               —
            
            
               On kumottava 7.8.2012 tehty komission päätös, jolla ratkaistaan kantajan 18.4.2012 henkilöstösääntöjen 90 artiklan 1 kohdan perusteella esittämä täydentävä korvausvaatimus yhteisen oikeuden ja henkilöstösääntöjen määräysten nojalla
            
         
               —
            
            
               On kumottava 14.2.2013 tehty komission päätös, jolla hylätään kantajan 25.10.2012 henkilöstösääntöjen 90 artiklan 2 kohdan perusteella tekemä valitus
            
         
               —
            
            
               Kantajalle on myönnettävä 1 798 650 euroa korvauksena ammattitaudista aiheutuneista aineellisista vahingoista ja henkisestä kärsimyksestä, jotka voidaan korvata yhteisen oikeuden täyttä korvausta koskevan periaatteen nojalla, siten, että tästä vähennetään henkilöstösääntöjen 73 artiklan nojalla myönnetty korvaus, jonka määrää virkamiestuomioistuin mahdollisesti arvioi uudelleen vireillä olevassa asiassa F-142/12
            
         
               —
            
            
               Kantajalle on myönnettävä 145 850 euroa korvauksena henkisestä kärsimyksestä, joka johtuu komission kantajaa kohtaan tekemistä virheistä
            
         
               —
            
            
               Kantajalle on korvattava oikeudenkäyntikulut ja muut hänelle aiheutuneet kulut samoin kuin viivästyskorot ja kaikki muut korot, jotka virkamiestuomioistuin katsoo asianmukaisiksi, joulukuusta 2004 lukien, josta lähtien kantajalle aiheutuneet vahingot voitiin laskea ja korvata
            
         
               —
            
            
               Komissio on velvoitettava korvaamaan oikeudenkäyntikulut.